Hof sê oor Grace Mugabe-immuniteit | Maroela Media
Grace Mugabe (Foto: ANA)
Die hooggeregshof in Johannesburg het Maandag beslis dat die diplomatieke immuniteit wat aan Grace Mugabe toegestaan is, ter syde gestel word.
Volgens Willie Spies, AfriForum se regsverteenwoordiger, het die hof beslis die toestaan van immuniteit aan Mugabe, voormalige presidentsvrou van Zimbabwe, was ongrondwetlik en moet ter syde gestel word. "Die hof het ook gelas die minister [van internasionale betrekkinge en samewerking] moet AfriForum en Gabriella Engels se regkoste betaal."
Regter Bashier Vally het in Mei argumente aangehoor in die aansoek om die hersiening en tersydestelling van die besluit van Maite Nkoana-Mashabane, destydse minister van internasionale verhoudings en samewerking, om diplomatieke immuniteit aan Mugabe te verleen.
Die Suid-Afrikaanse regering en spesifiek Nkoana-Mashabane het destyds op 'n baie omstrede wyse besluit om stil-stil diplomatieke immuniteit aan Mugabe te verleen en haar só die geleentheid gegee om uit Suid-Afrika na Zimbabwe terug te keer ten einde vervolging in Suid-Afrika vry te spring.
Weens die verlening van diplomatieke immuniteit kon die Nasionale Vervolgingsgesag (NVG) nie die klagtes teen Mugabe van aanranding met die doel om ernstig te beseer verder ondersoek nie en AfriForum het 'n hofaansoek van stapel gestuur om die omstrede verlening van diplomatieke immuniteit tersyde te laat stel. Die DA het ook 'n soortgelyke aansoek gebring.
Gabriella Engels. Foto: ANA
Spies het vroeër gesê indien die verlening van diplomatieke immuniteit ter syde gestel word, dit die weg sal baan vir die instel van strafregtelike vervolgingstappe teen Mugabe. "Indien die NVG versuim om haar te vervolg op aanklag van aanranding met die opset om ernstig te beseer, staan AfriForum se privaatvervolgingseenheid en adv. Gerrie Nel gereed om haar privaat te vervolg," het Spies gesê.
Mugabe het glo verlede jaar vir Engels, 'n Johannesburgse model, met 'n elektriese verlengingskoord aangeval en ernstig beseer.
Engels het Mugabe daarvan beskuldig dat sy haar aangerand het toe sy Mugabe se seun in 'n kamer in 'n luukse hotel in Johannesburg besoek het. Die vrou voer aan Mugabe se lyfwagte het gestaan en toekyk toe sy aangerand is.
Sy het verskeie foto's op sosiale media gepubliseer van haar beweerde beserings. Nadat Engels 'n saak van aanranding by die polisie aanhangig gemaak het, het Mugabe haar egter op diplomatieke immuniteit beroep en geweier om 'n waarskuwingsverklaring af te lê.
Pa desperaat vir antwoorde ná seun se dood
Reusebetoging teen brandstofprys in Pta gehou
Nee, alle maggies mense, hoekom moet ek (en jy, belastingbetaler) vir hof- en regskostes betaal wanneer sake soos dié met kostes van die hand gewys word of beslissings omgekeer word? Regter Maite Nkoane-Mashabane het dié verkeerde besluit van immuniteit verkeerdelik in haar posisie as regsplegende persoon geneem, daarom moet sy persoonlik verantwoordelik gehou word vir die regskostes hieraan verbonde.
Slaan vir Grace waar dit seer maak. Op die beursie. Vat sommer die hele beursie. Tem minste gaan sy nie haar voete in Suid-Afrika sit nie.
En mense. Afriforum kan die nie met 'n leë beursie doen nie. Gee geld.
Wat help dit?????
Dink hulle regtig disGrace sal terug kom om haar dag in die hof te face??? Ek glo nie.
As hulle nie eers die guptas kan terug kry nie hoe gaan hulle disgrace laat boet?
Mors net ons belastingbetalers se geld!
En dis bevesting wat ons lank al weet. Nou moet ek weer betaal met my belasting vir 'n onbevoegde besluit.
Hier dag ek Maite Nkoane-Mashabane was 'n gewese ANC minister in 'n skelm korrupte Derde Wêreld, maar nou sê Nettie sy is toe al die tyd 'n "undercover" regter:-)